6.3.2023
DA
Den Europæiske Unions Tidende
L 68/5
(7)
Desuden har USA underrettet Kommissionen om ti udbrud af højpatogen aviær influenza hos fjerkræ i Californien (1), Kansas (1), New York (1), Mississippi (2) og Pennsylvania (5) i USA, som blev bekræftet mellem den 1. februar 2023 og den 22. februar 2023 ved laboratorieanalyse (RT-PCR).
(8)
Efter disse nylige udbrud af højpatogen aviær influenza oprettede veterinærmyndighederne i Canada, Det Forenede Kongerige og USA kontrolzoner på mindst 10 km omkring de angrebne virksomheder og gennemførte sanering med henblik at bekæmpe forekomsten af højpatogen aviær influenza og begrænse spredningen af sygdommen.
(9)
Canada, Det Forenede Kongerige og USA har indsendt oplysninger til Kommissionen om den epidemiologiske situation i landene og de foranstaltninger, de har truffet for at forhindre yderligere spredning af højpatogen aviær influenza.
Disse oplysninger er blevet evalueret af Kommissionen.
På grundlag af denne evaluering og for at beskytte Unionens dyresundhedsstatus bør indførsel til Unionen af sendinger af fjerkræ, avlsmateriale af fjerkræ og fersk kød af fjerkræ og fjervildt fra de områder, der er omfattet af restriktioner, og som er oprettet af veterinærmyn­ dighederne i Canada, Det Forenede Kongerige og USA på grund af de nylige udbrud af højpatogen aviær influenza, ikke længere tillades.
(10)
Canada har desuden forelagt ajourførte oplysninger om den epidemiologiske situation i landet i forbindelse med 15 udbrud af højpatogen aviær influenza på fjerkrævirksomheder i provinserne Alberta (3), British Columbia (2), Ontario (4), Quebec (3) og Saskatchewan (3) i Canada, som blev bekræftet mellem den 19. september 2022 og den 6. december 2022.
(11)
Det Forenede Kongerige har endvidere forelagt ajourførte oplysninger om den epidemiologiske situation i landet i forbindelse med seks udbrud af højpatogen aviær influenza på fjerkrævirksomheder på Orkneyøerne (2) og i East Ayrshire (1) i Skotland i Det Forenede Kongerige og i Cheshire (1) og Yorkshire (2) i England i Det Forenede Kongerige, som blev bekræftet mellem den 28. august 2022 og den 8. november 2022.
(12)
USA har derudover forelagt ajourførte oplysninger om den epidemiologiske situation i landet i forbindelse med 77 udbrud af højpatogen aviær influenza på fjerkrævirksomheder i Arkansas (1), Californien (7), Colorado (1), Iowa (2), Minnesota (16), Mississippi (1), Nebraska (1), New York (1), North Dakota (4), Oregon (1), Pennsylvania (3), South Dakota (15), Tennessee (1), Utah (16), Washington (3) og Wisconsin (4) i USA, som blev bekræftet mellem den 29. marts 2022 og den 8. december 2022.
(13)
Canada, Det Forenede Kongerige og USA har også forelagt oplysninger om de foranstaltninger, de har truffet for at forhindre yderligere spredning af højpatogen aviær influenza.
Efter disse udbrud af sygdommen har Canada, Det Forenede Kongerige og USA navnlig gennemført en saneringspolitik for at bekæmpe og begrænse spredningen af sygdommen og har også gennemført den nødvendige rengøring og desinfektion efter gennemførelsen af sanerings­ politikken på de inficerede fjerkrævirksomheder på deres område.
(14)
Kommissionen har evalueret de oplysninger, som Det Forenede Kongerige og USA har forelagt, og konkluderet, at udbruddene af højpatogen aviær influenza på fjerkrævirksomheder er overstået, og at der ikke længere er nogen risiko forbundet med indførsel til Unionen af fjerkræprodukter fra de zoner i Canada, Det Forenede Kongerige og i USA, hvorfra indførsel til Unionen af fjerkræprodukter blev suspenderet som følge af disse udbrud.
(15)
Bilag V og XIV til gennemførelsesforordning (EU) 2021/404 bør derfor ændres for at tage hensyn til den nuværende epidemiologiske situation med hensyn til højpatogen aviær influenza i Canada, Det Forenede Kongerige og USA.
(16)
Under hensyntagen til den nuværende epidemiologiske situation i Canada, USA og Det Forenede Kongerige med hensyn til højpatogen aviær influenza og den alvorlige risiko for, at sygdommen kommer ind i Unionen, bør ændringerne af bilag V og XIV til gennemførelsesforordning (EU) 2021/404, der foretages ved nærværende forordning, træde i kraft hurtigst muligt.